Zmluva o vklade hotovosti v zaplombovaných obaloch klientov VÚB, a. s.

(ďalej v celom texte len „Zmluva“)

uzatvorená medzi zmluvnými stranami:

Všeobecná úverová banka, a. s.

sídlo: Mlynské nivy 1, 829 90 Bratislava

Obchodný register: Mestský súd Bratislava III

Oddiel: Sa, Vložka číslo: 341/B

IČO: 31 320 155

IČD: SK7020000207

DIČ: 2020411811

Konajúca prostredníctvom:

(titul, meno a priezvisko) Ing. Hana Husenicová

(funkcia) vedúca oddelenia Kapitálové trhy

a

(titul, meno, priezvisko) Ing. Pavel Hluch

(funkcia) špecialista pre kapitálové trhy

(ďalej v celom texte Zmluvy len „Banka“)

a

|  |  |
| --- | --- |
| Názov | Štátna pokladnica |
| Sídlo: | Radlinského 32, 810 05 Bratislava |
| IČO: | 36065340 |
| DIČ: | 2021 706544 |

Konajúci/a prostredníctvom:

Ing. Jana Ďuricová, riaditeľ Štátnej pokladnice

(ďalej v celom texte Zmluvy len „Majiteľ účtu“)

a

|  |  |
| --- | --- |
| Názov: | ................................................................................... |
| Sídlo: | ................................................................................... |
| IČO: | ................................................................................... |
| DIČ: | ................................................................................... |

Konajúci/a prostredníctvom:

…………………………………………………………….......……………….

a

…………………………………………………………….......……………….

(ďalej v celom texte Zmluvy len „Klient“ a pre spoločné označenie Banka, Majiteľ účtu a Klient ďalej v celom texte Zmluvy len „zmluvné strany“)

**I. Predmet Zmluvy**

Predmetom Zmluvy je poskytovanie Služby Vkladu Bankou Klientovi a Majiteľovi účtu a úprava súvisiacich práv a povinností zmluvných strán.

**II.** **Práva a povinnosti zmluvných strán**

1. Banka sa zaväzuje poskytovať Klientovi a Majiteľovi účtu Službu Vkladu, za podmienok uvedených v Zmluve.

2. Klient sa zaväzuje realizovať Vklad v bankovkách a minciach v mene euro a v bankovkách v cudzej mene ........................, formou ich zloženia v Zaplombovanom obale na Obchodnom mieste a/alebo v Organizačnej jednotke Dodávateľa uvedenej v Prílohe č. 1, v súlade s podmienkami poskytovania Služby Vkladu uvedenými v Zmluve.

3. Klient sa zaväzuje realizovať Vklad na Účet/Účty ..........................................

4. Zmluvné strany sa dohodli, že za poskytovanú Službu Vkladu bude Banka účtovať poplatky v zmysle Zmluvy o poskytovaní bankových služieb pre Štátnu pokladnicu, uzatvorenej dňa 12.11.2003 medzi Bankou a Majiteľom účtu v znení jej dodatkov. Klient a Majiteľ účtu podpísaním Zmluvy vyhlasujú a potvrdzujú, že sa s poplatkami súvisiacimi so Zmluvou oboznámili, porozumeli im a súhlasia s nimi.

5. Majiteľ účtu súhlasí so zúčtovaním finančných prostriedkov z Účtu/ov uvedeného/ých v bode 3 tohto článku

Zmluvy v prípadoch vyúčtovania diferencie v zmysle Prílohy č. 3.

6. Podpisom Zmluvy Majiteľ účtu splnomocňuje Klienta na všetky právne úkony súvisiace so Zmluvou, vrátane

podpisovania akýchkoľvek dokumentov súvisiacich so Zmluvou v mene Majiteľa účtu po dobu platnosti

a účinnosti Zmluvy.

7. Klient vyhlasuje, že:

1. vlastníkom finančných prostriedkov s hodnotou najmenej 15 000,- EUR,  vkladaných prostredníctvom Obalu na Účet/Účty uvedený/é v bode 3 tohto článku Zmluvy, je:

a) Klient alebo

b) štát – Slovenská republika alebo

c) osoby, ktoré sú vlastníkmi finančných prostriedkov spravovaných Klientom a

2. vklady finančných prostriedkov, uvedených v odseku 1 tohto bodu Zmluvy vykonáva na  svoj účet alebo účet osôb, uvedených v odseku 1, tohto bodu Zmluvy podľa osobitného zákona.

8.  Klient tiež vyhlasuje, že všetky vkladané  finančné prostriedky na Účet/Účty uvedený/é v bode 3 tohto článku

Zmluvy sú prostriedkami rozpočtu Klienta alebo sú spravované Klientom.

**III. Trvanie Zmluvy a zánik Zmluvy**

1. Zmluva sa uzatvára na dobu neurčitú.

2. Zmluva zaniká výpoveďou ktorejkoľvek zmluvnej strany, pričom zmluvné strany sú oprávnené Zmluvu vypovedať aj bez uvedenia dôvodu nasledovne:

a) Banka v jednomesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola výpoveď Klientovi a Majiteľovi účtu doručená,

b) Majiteľ účtu s účinnosťou dňom doručenia písomnej výpovede Banke a Klientovi, pričom v prípade, ak k doručeniu výpovede Banke a Klientovi došlo v iný deň, má sa za to, že k doručeniu došlo v neskorší deň,

c) Klient s účinnosťou dňom doručenia písomnej výpovede Banke a Majiteľovi účtu, pričom v prípade, ak k doručeniu výpovede Banke a Majiteľovi účtu došlo v iný deň, má sa za to, že k doručeniu došlo v neskorší deň.

3. Zmluva môže byť ukončená aj vzájomnou dohodou zmluvných strán.

4. Pri podstatnom porušení podmienok uvedených v Zmluve sú zmluvné strany oprávnené odstúpiť od Zmluvy s účinnosťou dňom doručenia oznámenia o odstúpení ostatným zmluvným stranám, pričom v prípade, ak k doručeniu odstúpenia zmluvným stranám došlo v iný deň, má sa za to, že k doručeniu došlo v neskorší deň.

5. Zánik Zmluvy nemá vplyv na zaplatenie dohodnutých poplatkov.

**IV. Záverečné ustanovenia Zmluvy**

1. Časť obsahu Zmluvy je určená nižšie uvedenými prílohami, ktoré tvoria neoddeliteľnú súčasť Zmluvy. Klient a Majiteľ účtu podpisom Zmluvy vyhlasujú, že sa s nimi oboznámili, porozumeli im a súhlasia s ich obsahom.

2. Zmluvu je možné meniť a dopĺňať len písomnými dodatkami podpísanými zmluvnými stranami, s výnimkou zmeny Prílohy č. 1, Prílohy č. 2 a Prílohy č.4, a to spôsobom uvedeným v Prílohe č. 3 Zmluvy.

3. Zmluva sa vyhotovuje v troch rovnopisoch, po jednom pre každú zmluvnú stranu.

4. Zmluva nadobúda platnosť dňom jej uzatvorenia zmluvnými stranami a účinnosť dňa ..................... Podpisom zmluvných strán na Zmluve sa rozumie:

a) vlastnoručný podpis, v prípade jej uzatvorenia v listinnej podobe

b) kvalifikovaný elektronický podpis, v prípade jej uzatvorenia prostredníctvom elektronických prostriedkov.

5. Nadobudnutím účinnosti Zmluvy zaniká Zmluva o ......................................, uzatvorená medzi zmluvnými stranami dňa ...........

**Prílohy:**

Príloha č. 1 Špecifikácia subjektov, ich organizačných zložiek a popisu Obalu pre realizáciu Služby

Príloha č. 2 Zoznam kontaktných osôb pre realizáciu Vkladu v Obale

Príloha č. 3 Podmienky pre realizáciu Vkladov v Zaplombovaných obaloch

Príloha č. 4 Zoznam vozidiel a osôb Klienta/Prepravcu Klienta/ oprávnených na vjazd a vstup do dotačných priestorov Obchodného miesta / Organizačnej jednotky Dodávateľa

**Banka: Klient:**

V........................, dňa............................... V........................, dňa..........................

.................................................................... ................................................................

(meno, priezvisko a funkcia) (meno, priezvisko a funkcia)

.................................................................... ................................................................

(meno, priezvisko a funkcia) (meno, priezvisko a funkcia)

**Majiteľ účtu:**

V .............................., dňa ...............................

....................................................................

Ing. Jana Ďuricová, riaditeľ Štátnej pokladnice

Príloha č. 1 k Zmluve o vklade hotovosti v zaplombovaných obaloch klientov VÚB, a. s.

**Špecifikácia subjektov, ich organizačných zložiek a popisu Obalu pre realizáciu Služby**

**Časť 1 – Subjekt, v ktorom bude Klient realizovať Vklad a jeho adresa:**

a) Dodávateľ: Monilogi, s. r. o., IČO 54 508 673

Organizačná jednotka Dodávateľa a miesto odovzdávania Obalov:

Monilogi, Žilina (dotačný priestor)

Kontaktná adresa: Na bráne 1, 010 01 Žilina

Monilogi, Bratislava (dotačný priestor)

Kontaktná adresa: Mlynské nivy 1, 821 09 Bratislava

b) Obchodné miesto Banky:

pobočka Banky: .............................................................. (dotačný priestor / obslužný priestor \*/

Kontaktná adresa: ................................................................................................................................................

Spracovateľské centrum Košice (dotačný priestor)

Kontaktná adresa: Štúrova 27/A, 040 01 Košice

**Kontaktná e-mailová adresa Banky:** [dispecing\_rh@vub.sk](mailto:dispecing_rh@vub.sk)

**Časť 2 – Obaly a spôsob plombovania ich uzáverov:**

**Prepravné vrecia, jutové vrecia (s vnútorným švom), Prepravné boxy - opakovane použiteľné (vratné),** zaplombovanéjednorazovou bezpečnostnou plastovou plombou s jedinečným neopakovateľným evidenčným číslom, ktorou musí byť uzáver Obalu spoľahlivo zaistený;

**Bezpečnostné plastové vrecia s jedinečným neopakovateľným evidenčným číslom v potlači vreca (jednorazové)** sosamolepiacim bezpečnostným uzáverom s deštrukčnou identifikáciou porušenia uzáveru, ktorý je súčasťou bezpečnostného vreca;

**Časť 3 – Spôsob doručovania Obalu**

Prepravu a doručenie Obalu bude Klient zabezpečovať\*/,:

• samostatne prostredníctvom vlastných zamestnancov, resp. Prepravcu ....................... (*uviesť jeho obchodné meno a IČO*)

• prostredníctvom prepravcu ..............................................\*\*/, s ktorým má Banka uzatvorenú zmluvu o spolupráci.

\*/ vybrať zodpovedajúcu alternatívu

\*\*/potrebné uviesť jeden z nasledovných subjektov (v rozsahu obchodné, sídlo, IČO): protectus s.r.o., Loomis SK a.s., alebo Lama SK a. s.

**Za Klienta: .................................................... Za Majiteľa účtu: ..............................**

Ing. Jana Ďuricová, riaditeľ Štátnej pokladnice

V ............................. dňa: .......................

**Za Banku:**

Dátum účinnosti: .......................................

Touto Prílohou č. 1 sa s účinnosťou od .............. nahrádza Príloha č. 1 zo dňa ......................

|  |
| --- |
| ..................................................................................  ..................................................................................  (meno, funkcia, organizačné zaradenie) |

.................................................................................

..................................................................................

(meno, funkcia, organizačné zaradenie

Príloha č. 2 k Zmluve o vklade hotovosti

v zaplombovaných obaloch klientov VÚB, a.s.

**Zoznam kontaktných osôb pre realizáciu Vkladu v Obale**

Klient (názov a sídlo): .....................................................................

|  |  |  |  |
| --- | --- | --- | --- |
| Meno a priezvisko | Telefónne číslo | E-mailová adresa | Organizačná jednotka Klienta a jej označenie |
|  |  |  |  |
|  |  |  |  |
|  |  |  |  |

Majiteľ účtu (názov a sídlo): Štátna pokladnica, Radlinského 32, 810 05 Bratislava

|  |  |  |
| --- | --- | --- |
| Meno a priezvisko | Telefónne číslo | E-mailová adresa |
| Miroslav Oško Daniela Töröková | 0908 941 220  0918 956 281 | miroslav.osko@pokladnica.sk  daniela.torokova@pokladnica.sk |

Dátum účinnosti: .................................................

Touto Prílohou č. 2 sa s účinnosťou od  ...............  nahrádza Príloha č. 2 zo dňa ............................

V ........................................................... dňa .....................................

Za Klienta ................................................

Za Majiteľa účtu ................................................

Ing. Jana Ďuricová, riaditeľ Štátnej pokladnice

Príloha č. 3 k Zmluve o vklade hotovosti v zaplombovaných obaloch klientov VÚB, a. s

**Podmienky pre realizáciu Vkladov v Zaplombovaných obaloch**

Táto Príloha č. 3 k Zmluve . bližšie určuje podmienky, za ktorých je Klient povinný realizovať Vklady v Obaloch a Banka bude poskytovať dohodnutú Službu Vkladu.

# **1. DEFINÍCIE**

Pojmy uvedené v tomto článku Prílohy č. 3 veľkým začiatočným písmenom majú v Zmluve význam uvedený v tomto článku, pokiaľ nie je v Zmluve uvedené inak.

**Dodávateľ**

Zmluvný partner Banky, ktorý jej poskytuje bezpečnostné služby v rámci príjmu a spracovania Hotovosti na základe osobitnej zmluvy.

**Hotovosť**

Bankovky a mince v mene euro a/alebo bankovky v mene, uvedenej v Zmluve.

**Obchodné miesto**

Pobočka Banky a jej priestory (chránené, obslužné), v ktorých spravidla dochádza k vykonávaniu bankových obchodov a poskytovaniu služieb a Spracovateľské centrum Banky, ktoré prijíma od Klienta Vklad/y vo svojich chránených priestoroch.

**Organizačná jednotka Dodávateľa**

Priestory určené Dodávateľom, v ktorých Dodávateľ vykonáva vybrané úkony súvisiace s poskytovaním Služby.

**Pokladničná súpiska**

Doklad vkladaný do každého Obalu, ktorý špecifikuje zloženie nominálnych hodnôt Hotovosti v jednotlivých Obaloch.

**Pokladničná zloženka**

Doklad prikladaný k Obalu, ktorý obsahuje údaje potrebné na správne zúčtovanie Vkladu na Účet, najmä Účet, menu vloženej Hotovosti, celkovú sumu (číslom a slovom) Hotovosti, symboly k účtovnej operácii vkladu (variabilný, konštantný, špecifický symbol), názov Klienta, prípadne jeho pečiatku a podpis Klienta. Pokladničná zloženka môže plniť aj funkciu Prepravného dokladu za podmienky, že obsahuje všetky potrebné náležitosti tohto dokladu.

**Prepravca**

Zmluvný partner Klienta, ktorý mu poskytuje bezpečnostné služby zvozu Hotovosti na základe osobitnej zmluvy.

**Reklamácia**

Uplatnené právo zo zodpovednosti za vady služieb voči Banke.

**Reklamačný poriadok**

Bankou vydané pravidlá, upravujúce práva a povinnosti Banky, Majiteľa účtu a Klienta v súvislosti s vybavovaním podnetov Klienta a Majiteľa účtu, týkajúcich sa kvality a správnosti Bankou poskytovaných služieb. Reklamačný poriadok je zverejnený na Webovom sídle a je k dispozícii aj na Obchodnom mieste.

**Prepravný doklad**

Dokument v štandardizovanom formáte a obsahu, ktorý vystavuje Prepravca Klienta k doručovanému Obalu. Prepravný doklad musí obsahovať dátum doručenia Obalu, názov a adresu miesta adresáta (Obchodné miesto a/alebo Organizačná jednotka Dodávateľa), počet Obalov, evidenčné čísla jednorazových plomb na Obaloch alebo evidenčné čísla bezpečnostných jednorazových Obalov. Prepravným dokladom môže byť aj Pokladničná zloženka, na ktorej však musia byť doplnené požadované údaje.

**Služba Vkladu alebo Služba**

Príjem, spracovanie a zúčtovanie Hotovosti na Účet, vrátane ďalších úkonov s nimi súvisiacich.

**Účet**

Bežný účet, v prospech ktorého Klient realizuje Vklad, vedený v Banke pre Majiteľa účtu v mene euro alebo v cudzej mene.

**Webové sídlo**

Internetová stránka Banky, dostupná na: [www.vub.sk](file:///\\s1000125.vub.sk\Inbiz\Business_deployment\03_Processes_Contracts\02_Client_Contractual_Documentation\www.vub.sk)

**Vklad**

Vklad Hotovosti na Účet

**Zaplombovaný obal alebo Obal**

Obal s bezpečnostnými prvkami definujúcimi jeho celistvosť a ľahkú identifikáciu jeho poškodenia, ktorého uzáver (otvor vreca, uzatváracia petlica v prípade pevného obalu – kufor, debňa, obal – peňažná kazeta z príjmových zariadení a pod.) je zabezpečený jednorazovou bezpečnostnou plombou s identifikačnými prvkami (evidenčné číslo). Obalom je aj plastové bezpečnostné jednorazové vrece s identifikačným označením v potlači vreca a s bezpečnostným samolepiacim uzáverom s deštrukčnou identifikáciou jeho porušenia, ktorý je jeho súčasťou.

# **2. PODMIENKY POSKYTOVANIA SLUŽBY VKLADU**

2.1. Služba Vkladu umožňuje realizovať Vklad/y formou zloženia Hotovosti v Zaplombovanom obale na Obchodnom mieste a/alebo v Organizačnej jednotke Dodávateľa.

2.2. Podmienkou poskytovania Služby Vkladu je:

a) vedenie Účtu v Banke;

b) uzatvorenie Zmluvy.

2.3. Zmluva, vrátane jej neskorších dodatkov sa uzatvára písomne, v listinnej podobe alebo prostredníctvom elektronických prostriedkov. V Zmluve Klient a Majiteľ účtu určia najmä Účet, formu Obalu a plombovania uzáverov Obalu, spôsob doručovania Obalov a Obchodné miesto a/alebo Organizačnú jednotku Dodávateľa.

2.4. Na základe uzatvorenej Zmluvy bude Banka poskytovať Klientovi a Majiteľovi účtu Službu Vkladu za podmienok uvedených v Zmluve. Službu Vkladu je Banka oprávnená poskytovať aj prostredníctvom Dodávateľa, s výnimkou nasledovných úkonov: zúčtovanie Hotovosti na Účet, zúčtovanie poplatkov a prípadných diferencií z Účtu/na Účet a riešenie Reklamácií.

2.5. Kontaktné údaje Dodávateľa sú Klientovi a Majiteľovi účtu dostupné na webovom sídle Dodávateľa.

**3. PODMIENKY PRE TRIEDENIE A BALENIE HOTOVOSTI**

3.1. Klient je povinný zabezpečiť nasledovný spôsob triedenia a balenia Hotovosti v Zaplombovanom obale:

3.1.1. Triedenie a balenie bankoviek

a) bankovky musia byť roztriedené podľa ich meny a nominálnej hodnoty;

b) roztriedené bankovky musia byť vložené do papierových pások po 100 kusov (uvedené platí aj v prípade roztriedených bankoviek v tej iste mene, v počte menšom ako 100 kusov);

c) na papierovej páske musia byť uvedené tieto údaje: mena, nominálna hodnota, počet kusov, celková nominálna hodnota bankoviek vložených v páske, dátum balenia, pečiatka Klienta (v prípade, ak ňou Klient disponuje), podpis Klienta alebo jeho zamestnancov, ktorí Hotovosť spracovali a zabalili.

3.1.2. Triedenie a balenie mincí:

a) mince v mene euro musia byť roztriedené podľa ich nominálnych hodnôt;

b) roztriedené mince musia byť balené v nasledovných počtoch:

* 2 a 1 eurové po 25 kusov v malých vreckách alebo zvitkoch, resp. po 250 kusov vo vreckách
* 0,50; 0,20; a 0,10; eurové po 40 kusov v malých vreckách alebo zvitkoch, resp. po 400 kusov vo vreckách
* 0,05; 0,02; a 0,01; eurové po 50 kusov v malých vreckách alebo zvitkoch, resp. po 500 kusov vo vreckách

c) Obal s mincami (vrecko) musí byť opatrený vlajočkou alebo samolepiacim štítkom s nasledovnými údajmi: mena euro, nominálna hodnota,  počet vložených mincí, celková nominálna hodnota vložených mincí, dátum balenia, pečiatka Klienta (v prípade, ak ňou Klient disponuje), podpis Klienta alebo jeho zamestnancov, ktorí Hotovosť spracovali a zabalili.

3.1.3. Ďalšie podmienky pre balenie Hotovosti v Obaloch:

a) Hotovosť v mene euro musí byť zabalená oddelene od Hotovosti v cudzej mene, v samostatných Zaplombovaných obaloch;

b) maximálna hmotnosť jedného Zaplombovaného obalu nesmie presiahnuť

* pri Obale určenom na prenášanie jednou osobou 10 kg;
* ednou osobou 10 kg.ášanie , pri Obale určenom na prenášanie dvoma osobami 15 kg.

c) Hotovosť musí byť do Obalu vložená spolu s Pokladničnou súpiskou, ktorá musí obsahovať údaj o celkovom počte jednotlivých nominálnych hodnôt bankoviek a mincí a celkovej sume Hotovosti vloženej do Obalu; v prípade cudzej meny musí byť Pokladničná súpiska vystavená ku každej cudzej mene osobitne;

d) s Obalom/mi musí byť predložená (napr. v samostatnej obálke) aj riadne podľa predtlače vyplnená Pokladničná zloženka na celkovú sumu Vkladu, v prípade cudzej meny musí byť Pokladničná zloženka vyplnená za každú cudziu menu samostatne, s uvedením konkrétnej cudzej meny.

e) uzáver každého Obalu musí byť zaplombovaný formou plombovania dohodnutou v Prílohe č. 1 k Zmluve. Povolené formy plombovania sú:

* jednorazová bezpečnostná plastová plomba s jedinečným neopakovateľným evidenčným číslom, ktorou musí byť uzáver Obalu spoľahlivo zaistený;
* samolepiaci bezpečnostný uzáver s deštrukčnou identifikáciou porušenia uzáveru, ktorý je súčasťou bezpečnostného vreca. Bezpečnostné vrece musí byť v potlači označené jedinečným neopakovateľným evidenčným číslom;

f) na Pokladničnej zloženke, resp. na Prepravnom doklade musí byť uvedené aj číslo konkrétnej plomby/ evidenčné číslo bezpečnostného vreca;

g) Obal musí byť označený názvom Klienta, adresou sídla Klienta a menou Hotovosti, t. j. „EUR“ alebo „CM“, a to buď na popisnej časti Obalu (napr. u bezpečnostného vreca) alebo na štítku, príp. vlajočke, pevne pripnutej k Obalu.

3.2. V prípade nedodržania vyššie uvedených podmienok sú Banka, resp. Dodávateľ oprávnení odmietnuť realizáciu Služby.

**4. PODMIENKY PRE DORUČENIE A PREVZATIE HOTOVOSTI**

4.1. Ak nie je dohodnuté inak, Klient je povinný nahlásiť požiadavku na realizáciu Vkladu do Organizačnej jednotky Dodávateľa, a to najneskôr do 10.00  hod. jeden pracovný deň vopred. Požiadavku oznámi zaslaním správy na kontaktnú e-mailovú adresu Banky uvedenú v Prílohe č. 1 Zmluvy, resp. zadaním požiadavky prostredníctvom aplikácie, ktorú poskytne Dodávateľ. Podľa potreby, najmä ak je obsahom Vkladu neštandardne vyššia suma Hotovosti (v porovnaní s obvykle vkladanou sumou), uvedie Klient v požiadavke aj predpokladanú sumu Vkladu.

4.2. Klient je povinný doručiť Obal na Obchodné miesto a/alebo do Organizačnej jednotky Dodávateľa, ktoré sú dohodnuté v Prílohe č. 1. Klient je oprávnený doručiť Obal na Obchodné miesto, ktorým je pobočka Banky iba počas pracovných dní a v rámci pokladničných hodín vyhradených pre vykonávanie hotovostných operácií zverejnených na Webovom sídle. Do Organizačnej jednotky Dodávateľa alebo do Obchodného miesta, ktorým je Spracovateľské centrum Banky je Klient oprávnený doručiť Obal iba počas pracovných dní vo vopred dohodnutom čase.

4.3. Spôsob prepravy a doručenia Hotovosti je dohodnutý v Prílohe č. 1. Povolené formy prepravy a doručenia sú:

a) samostatne zamestnancami Klienta alebo ním zvoleným Prepravcom;

b) prostredníctvom prepravcu, ktorý má súčasne s Klientom a Bankou uzatvorenú príslušnú zmluvu o spolupráci.

4.4. V prípade, ak Klient bude vykonávať prepravu a doručenie Hotovosti spôsobom uvedeným v bode 4.3., písm. a) a výlučne do dotačných priestorov Obchodného miesta a/alebo do Organizačnej jednotky Dodávateľa, sú Klient a Majiteľ účtu povinní vyplniť a podpísať aj Prílohu č. 4. Akúkoľvek zmenu údajov a/alebo osôb uvedených v Prílohe č. 4 sú Klient a Majiteľ účtu povinní písomne oznámiť a doručiť prostredníctvom Majiteľa účtu útvaru Banky, s ktorým uzatvárali Zmluvu, a to predložením novej Prílohy č. 4. Nová Príloha č. 4 nadobúda účinnosť odo dňa vyznačeného Klientom a Majiteľom účtu na Prílohe č. 4, ktorý však môže byť určený najskôr ako piaty (5) pracovný deň po dni doručenia Prílohy č. 4 Banke. Dňom účinnosti novej Prílohy č. 4 zaniká platnosť a účinnosť predchádzajúcej Prílohy č.4. V prípade, ak údaje v novej Prílohe č. 4 sú neúplné alebo zmätočné alebo Klient a Majiteľ účtu určili deň účinnosti novej Prílohy č. 4 v rozpore s predchádzajúcou vetou, vyzve Banka Klienta a Majiteľa účtu na jej opravu. Klient a Majiteľ účtu berú na vedomie, že Banka poskytne Prílohu č. 4 aj Dodávateľovi, pre účely zabezpečenia poskytovania Služby.

4.5. V prípade, ak Klient bude vykonávať prepravu a doručenie Hotovosti spôsobom uvedeným v bode 4.3., písm. b), Klient a Majiteľ účtu vyhlasujú a súhlasia s tým, že „Zoznam vozidiel oprávnených na vjazd do dotačných priestorov“ a „Zoznam osôb oprávnených na vstup do priestorov“ bude poskytovať prepravca a Klient a Majiteľ účtu tieto zoznamy a ich zmeny budú akceptovať ako relevantné a aktuálne pre doručovanie Obalu. Ak z dôvodu neaktuálneho zoznamu osôb alebo vozidiel bude znemožnené prevzatie Obalu, ako aj spracovanie a zúčtovanie Hotovosti, Banka nezodpovedá Klientovi a Majiteľovi účtu za prípadné škody s tým spojené a Klient si uvedené škody bude uplatňovať priamo voči prepravcovi, ktorý zodpovedá za nedoručenie, neprevzatie a nespracovanie Hotovosti, prípadne za oneskorené prevzatie a zúčtovanie Hotovosti.

4.6. Klient a Majiteľ účtu sú oprávnení požadovať zmenu Prílohy č. 1, a to vyhotovením návrhu novej Prílohy č. 1 doručenej prostredníctvom Majiteľa účtu útvaru Banky, s ktorým uzatvárali Zmluvu. V prípade, ak Banka akceptuje návrh novej Prílohy č. 1, nadobúda nová Príloha č. 1 účinnosť dňom v nej uvedeným Bankou, ktorý však nie je skorší ako deň oznámenia o akceptovaní novej Prílohy č. 1, zaslaného Klientovi a Majiteľovi účtu. Banka si vyhradzuje právo odmietnuť akceptovať návrh novej Prílohy č. 1.

4.7 Banka je oprávnená jednostranne zmeniť Prílohu č. 1 v časti subjektu, v ktorom bude Klient realizovať Vklad, a to najmä, nie však výlučne z dôvodu zmeny kontaktnej adresy Organizačnej jednotky Dodávateľa alebo Obchodného miesta Banky a/alebo z dôvodu zrušenia Organizačnej jednotky Dodávateľa alebo Obchodného miesta Banky. Zmenu Prílohy č. 1 oznámi Banka Klientovi a Majiteľovi účtu doručením novej Prílohy č. 1 najmenej 15 dní pred nadobudnutím účinnosti novej Prílohy č. 1, ktorú Banka v novej Prílohe č. 1 uvedie. Klient a Majiteľ účtu sú oprávnení vysloviť písomný nesúhlas so zmenou a v tejto súvislosti majú právo na okamžité vypovedanie Zmluvy; výpoveď v súvislosti s nesúhlasom môže vyjadriť Klient alebo Majiteľ účtu, s účinkami pre oboch. Ak Klient alebo Majiteľ účtu najneskôr v deň predchádzajúci dňu navrhovanej účinnosti zmeny nedoručia v súvislosti s ich nesúhlasom aj výpoveď, platí, že sa táto zmena na nich vzťahuje.

4.8. Prevzatie Obalu bude Klientovi potvrdené na jednom diele Prepravného dokladu, resp. druhom diele Pokladničnej zloženky.

4.9. V prípade, že pri preberaní Zaplombovaného obalu bude zistené jeho poškodenie (je porušený Obal, jeho uzáver, plomba, alebo uzatvárací prvok s deštrukčnou identifikáciou porušenia uzáveru na bezpečnostnom vreci alebo iné nedostatky, resp. bude zistený nesúlad medzi evidenčným číslom plomby / bezpečnostného vreca a číslom plomby / bezpečnostného vreca, ktoré je uvedené na doručovacom doklade (Prepravný doklad, Pokladničná zloženka), nebude takýto Zaplombovaný obal prevzatý a Banka nezodpovedá Klientovi a Majiteľovi účtu za škodu tým spôsobenú.

4.10. V prípade, že Klient využíva na realizáciu Vkladu Obal, ktorým je plastové bezpečnostné vrece alebo jutové vrece s vnútorným švom, bude takýto Obal Klientovi priebežne vrátený späť (Klient musí mať Obal označený svojim názvom) a Klient ho môže opätovne využívať na realizáciu Vkladu.

**5. ZÚČTOVANIE VKLADU NA ÚČET**

5.1. Banka zúčtuje Vklad na Účet v deň doručenia Obalu, spravidla ihneď po doručení Obalu na dohodnuté Obchodné miesto, ktorým je pobočka Banky a to na základe údajov, uvedených na Pokladničnej zloženke.

5.2. V prípade doručenia Obalu do dohodnutého Obchodného miesta, ktorým je Spracovateľské centrum a/ alebo do dohodnutej Organizačnej jednotky Dodávateľa, bude Vklad zúčtovaný na Účet v deň doručenia Obalu, ak bude Obal doručený najneskôr do 13.00 h. Obal doručený po uvedenom čase zúčtuje Banka na Účet až v nasledujúci pracovný deň.

5.3. Za stav Hotovosti vybranej zo Zaplombovaného obalu sa považuje stav zistený po jej spracovaní. Rozdiely, t. j. diferencie medzi sumou zúčtovanou v prospech Účtu pri prevzatí Zaplombovaného obalu podľa údajov na Pokladničnej zloženke a sumou zistenou pri spracovaní, zúčtuje Banka z Účtu/na Účet v prípade Obalu prijatého v Obchodnom mieste, ktorým je pobočka Banky, najneskôr desiaty (10) pracovný deň po zúčtovaní Vkladu na Účet a v prípade Obalu prijatého v Obchodnom mieste, ktorým je Spracovateľské centrum a/alebo Organizačná jednotka Dodávateľa, piaty (5) pracovný deň po zúčtovaní vkladu na Účet. Banka tieto rozdiely zúčtuje z Účtu alebo na Účet bez ohľadu na stav finančných prostriedkov na Účte. O zúčtovaní diferencie z Účtu/na Účet sú Klient a Majiteľ účtu informovaní formou Oznámenia o diferencii, ktoré im bude doručené Dodávateľom, resp. Bankou prostredníctvom e-mailu na e-mailovú adresu, uvedenú v Prílohe č. 2. Prílohou Oznámenia o diferencii je scan peňažnej pásky alebo mincového vrecka, v ktorom bola diferencia zistená, pokiaľ nie je dohodnuté inak.

5.4. Na konverziu cudzích mien navzájom, resp. meny euro a cudzích mien použije Banka kurzový lístok platný v čase zúčtovania Vkladu na Účet, podľa údajov uvedených na Pokladničnej zloženke. Pre zúčtovanie diferencie podľa bodu 5.3., Banka použije kurzový lístok Banky platný v čase jej zúčtovania.

5.5. Bankovky a mince v cudzej mene, ktorú Banka nenakupuje, budú Klientovi odovzdané oproti potvrdeniu, s výnimkou uvedenou v bode 5.6. Podmienok.

5.6. V prípade, že Obal obsahuje aj bankovky v cudzej mene, ktorých Vklad nie je v Zmluve dohodnutý, ale pri danej cudzej mene Banka uvádza v aktuálne platnom kurzovom lístku Banky kurz valuta nákup, nebudú uvedené bankovky Klientovi odovzdané, ale budú súčasťou Vkladu.

5.7. V prípade, že Obal bude obsahovať mince v cudzej mene, bude sa uvedené konanie Klienta považovať za podstatné porušenie Zmluvy. Uvedené mince budú Klientovi odovzdané oproti potvrdeniu.

5.8. Bankovky a mince, u ktorých vznikne podozrenie, že sú falšované alebo pozmenené, ako aj bankovky a mince, za ktoré sa podľa právnych predpisov neposkytuje náhrada (napr. v dôsledku poškodenia nie sú identifikovateľné alebo v prípade podozrenia, že pochádzajú z trestného činu alebo ich poškodením bol spáchaný trestný čin, resp. neposkytuje sa za ne náhrada podľa usmernení NBS a pod.) budú odobraté. Pri odobratí bankoviek a mincí a pri vyhotovení príslušného potvrdenia postupuje Banka a Dodávateľ podľa príslušných všeobecne záväzných právnych predpisov.

5.9. V prípade, že Obal bude obsahovať bankovky a mince uvedené v bode 5.5., 5.7. a 5.8. tejto Prílohy č. 3,  rozdiel medzi sumou Vkladu zúčtovanou na Účet na základe údajov uvedených na Pokladničnej zloženke a sumou uvedených bankoviek a mincí bude klasifikovaný ako diferencia a bude zúčtovaný z Účtu, v súlade s bodom 5.3. tejto Prílohy č. 3.

**6. POVINNOSTI ZMLUVNÝCH STRÁN**

6.1.Klient a Majiteľ účtu sú povinní predložiť Banke prostredníctvom Majiteľa účtu „Zoznam kontaktných osôb pre realizáciu Vkladu v Obale “, ktorý tvorí Prílohu č. 2 Zmluvy. Na e-mailovú adresu uvedenú v Prílohe č. 2 budú Klientovi a Majiteľovi účtu zasielané Bankou alebo Dodávateľom informácie a oznámenia súvisiace s Vkladmi (napr. pre prípad potreby vrátenia bankoviek a mincí v cudzej mene, ktorú Banka nenakupuje zistených v Zaplombovanom obale alebo pre prípad zasielania Oznámenia o diferencii a pod). Akúkoľvek zmenu údajov alebo osôb uvedených v Prílohe č. 2 sú Klient a Majiteľ účtu povinní písomne oznámiť a doručiť prostredníctvom Majiteľa účtu útvaru Banky, s ktorým uzatvárali Zmluvu a to predložením novej Prílohy č. 2. Nová Príloha č. 2 k Zmluve nadobúda účinnosť dňom v nej Klientom a Majiteľom účtu uvedeným, ktorý však môže byť určený najskôr ako piaty (5) pracovný deň po dni jej doručenia Banke. V prípade, ak údaje v novej Prílohe č. 2 sú neúplné alebo zmätočné, alebo Klient a Majiteľ účtu určili deň účinnosti novej Prílohy č. 2 k Zmluve v rozpore s predchádzajúcou vetou, vyzve Banka Klienta a Majiteľa účtu na jej opravu. V prípade, že Vklad v Zaplombovaných obaloch budú realizovať jednotlivé organizačné zložky Klienta, Klient uvedie do Prílohy č. 2 kontaktné údaje za každú svoju organizačnú zložku. Klient a Majiteľ účtu berú na vedomie, že Banka poskytne Prílohu č. 2 aj Dodávateľovi, pre účely zabezpečenie poskytovania Služby.

6.2. Banka, Majiteľ účtu a Klient sú povinní navzájom sa informovať o všetkých okolnostiach, ktoré by mali vplyv na poskytovanie Služby.

**7. ZODPOVEDNOSŤ**

7.1. Klient zodpovedá Banke za škody spôsobené nesprávnym použitím dohodnutej formy plombovania, ktorou bude uzatvárať Obal/y.

7.2. Klient a Majiteľ účtu zodpovedajú za škody spôsobené z titulu neoznámenia zmien v zmysle bodu 4.4. a bodu 6.1. tejto Prílohy č.3.

7.3. Klient a Majiteľ účtu zodpovedajú za škody spôsobené porušením svojich povinností vyplývajúcich zo Zmluvy.

## 8. DORUČOVANIE PÍSOMNOSTÍ

8.1. Všetky písomnosti doručuje Banka Klientovi a Majiteľovi účtu osobne, kuriérskou službou, poštou alebo elektronickými komunikačnými médiami (e-mail alebo iné elektronické médium) na Klientom/Majiteľom účtu naposledy oznámenú korešpondenčnú adresu.

8.2. Pri osobnom doručovaní sa písomnosti považujú za doručené dňom ich odovzdania Klientovi/Majiteľovi účtu, čo Klient/Majiteľ účtu písomne potvrdí alebo dňom odmietnutia ich prevzatia.

8.3. Písomnosti doručované kuriérskou službou sa považujú za doručené dňom ich odovzdania Klientovi/Majiteľovi účtu alebo dňom odmietnutia ich prevzatia.

8.4. Pri doručovaní písomností poštou sa písomnosti považujú za doručené v tuzemsku tretí deň po ich podaní na poštovú prepravu a v cudzine siedmy deň po ich podaní na poštovú prepravu.

8.5. Písomnosti doručované prostredníctvom e-mailu alebo iného elektronického média sa považujú za doručené v deň nasledujúci po dni ich odoslania, ak nie je preukázaný skorší/ iný termín ich doručenia.

8.6. Písomnosť sa považuje za doručené aj vtedy, ak sa vráti ako nedoručiteľná, a to podľa bodov 8.3, 8.4 a 8.5., ak bola odoslaná na naposledy Klientom/Majiteľom účtu oznámenú korešpondenčnú adresu.

8.7. Klient a Majiteľ účtu sú povinní informovať Banku o nedoručení dokumentov akéhokoľvek druhu, ktorých doručenie očakávajú, najmä dokumentov doručovaných elektronickými prostriedkami; v opačnom prípade Banka nezodpovedá za prípadné škody spôsobené takýmto nedoručením.

9**. SPOLOČNÉ USTANOVENIA**

## 9.1. ROZHODNÉ PRÁVO A JAZYK

9.1.1. Zmluva ako aj právne vzťahy s ňou súvisiace sa riadia právnym poriadkom Slovenskej republiky.

9.1.2. Rozhodujúcim jazykom pre Zmluvu a ostatné dokumenty s ňou súvisiace, ako aj pre komunikáciu medzi Klientom, Majiteľom účtu a Bankou je slovenský jazyk. Ak je Zmluva a/alebo akákoľvek dokumentácia s ňou súvisiaca vyhotovená aj v inom ako slovenskom jazyku, je pre jej právne posudzovanie a výklad pojmov rozhodujúca jej slovenská verzia.

9.1.3. Vzťahy medzi Klientom, Majiteľom účtu a Bankou, ktoré nie sú výslovne upravené v Zmluve sa riadia ustanoveniami príslušných právnych predpisov v rozsahu, v akom nemenia účel a/alebo zámer vyjadrený v Zmluve, s výnimkou kogentných ustanovení týchto právnych predpisov.

## 9.2. REKLAMÁCIE

### 9.2.1. Podnet alebo sťažnosť Klienta a Majiteľa účtu, týkajúce sa správnosti a kvality Služby Vkladu poskytovanej Bankou môže Klient a Majiteľ účtu uplatniť formou Reklamácie podľa Reklamačného poriadku.

# **10. ZÁVEREČNÉ USTANOVENIA**

### 10.1 Banka týmto informuje Klienta a Majiteľa účtu o možnosti rozhodcovského riešenia sporov alebo iného mimosúdneho riešenia sporov vzniknutých zo Zmluvy alebo v súvislosti s ňou. Podmienky týchto foriem riešenia sporov, práva a povinnosti Banky, Majiteľa účtu a Klienta ako strán sporu sú upravené najmä v zákone č. 244/2002 Z. z. o rozhodcovskom konaní v znení neskorších predpisov a zákone č. 420/2004 Z. z. o mediácii a o doplnení niektorých zákonov v znení neskorších predpisov.

### 10.2. Orgánom dohľadu nad finančným trhom je Národná banka Slovenska.

### 10.3. Banka neposkytuje Klientovi a Majiteľovi účtu služby daňového poradenstva. Banka nezodpovedá za daňový obsah transakcií, ktoré Klient/Majiteľ účtu vykonáva prostredníctvom využívania bankových produktov a služieb.

10.4. Uzatvorením Zmluvy alebo podpísaním žiadosti o jej uzatvorenie udeľuje Klient/Majiteľ účtu v zmysle zákona č. 483/2001 Z. z. o bankách a o zmene a doplnení niektorých zákonov v znení neskorších predpisov súhlas so sprístupnením a poskytnutím údajov, ktoré sú predmetom bankového tajomstva: a) poskytovateľom doplnkových služieb alebo iným osobám, ak je v  súvislosti s  plnením Zmluvy také poskytnutie údajov nevyhnutné, b) osobám, ktoré Banka poverila výkonom niektorých činností spojených so svojou prevádzkou v rozsahu nevyhnutnom pre splnenie ich záväzkov; zoznam týchto osôb uvádza Banka v  zozname sprostredkovateľov poverených spracovaním osobných údajov na Webovom sídle; c) osobám, ktoré sú súčasťou ISP Group a iným osobám na účely, ktoré sú uvedené v zozname tretích strán na Webovom sídle. Banka sa zaväzuje v  zmluvnom vzťahu s týmito osobami zabezpečiť povinnosť zachovávať bankové tajomstvo. Ďalšie informácie o spracovaní osobných údajov Klient a Majiteľ účtu nájdu na [www.vub.sk](http://www.vub.sk).

Príloha č. 4 k Zmluve o vklade hotovosti

v zaplombovaných obaloch klientov VÚB, a.s.

**Zoznam vozidiel a osôb Klienta/ Prepravcu Klienta \*/ oprávnených na vjazd a vstup do dotačných priestorov Obchodného miesta / Organizačnej jednotky Dodávateľa**

Klient (názov a sídlo): .....................................................................

|  |  |  |
| --- | --- | --- |
| Por. č. | Typ vozidla | Evidenčné číslo |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| Por. č. | Meno a priezvisko | Číslo dokladu totožnosti |
|  |  |  |
|  |  |  |
|  |  |  |
|  |  |  |

Dátum účinnosti: .................................................

Touto Prílohou č. 4 sa s účinnosťou od  ...............  nahrádza Príloha č. 4 zo dňa ............................

V ........................................................... dňa .....................................

Za Klienta ................................................

Za Majiteľa účtu ................................................

Ing. Jana Ďuricová, riaditeľ Štátnej pokladnice

\*/ Vyberie sa požadovaná alternatíva, zvyšná sa vymaže